Ջեքին եվրոպական երկրներով շրջագայության ընթացքում նաև բարեգործական ելույթներ էր ունենում, իսկ Մ․ Նահանգների տարածքով 4-ամսյա շրջագայության ժամանակ ծրագրի կազմակերպիչների հետ այցելել էր 25 քաղաք՝ նվիրատվություններ հավաքելու։ Չիկագոյում նրան 10 րոպեով հռչակում են քաղաքապետ, Բոստոնում նրան են հանձնում քաղաքի բանալիները, Նյու Յորքում նրան ողջունելու է գալիս 40 հզ մարդ, իսկ Եվրոպա մեկնելիս նրան ճանապարհում է 300 հզ մարդուց բաղկացած հոծ բազմությունը։ Լոնդոնում նա յուրաքանչյուր ժամը մեկ դուրս էր գալիս հյուրանոցի պատշգամբ, որպեսզի ողջունի իրեն կանչող բնակիչներին։ Փարիզում նրան դիմավորելու էր եկել 15 հզ մարդ։ Իտալիայում նրան հանդիպման էր հրավիրել Հռոմի Պապը։ Իր գործունեության համար Ջեքին պարգևատրվեց մի քանի շքանշանով, իսկ ամենակարևորը՝ բարեհաջող տեղ հասցրեց և անձամբ հանձնեց այն բոլոր նվիրատվությունները, որոնք հավաքել էր իր նման փոքրիկների համար։